The Beach Boys

The Beach Boys on 1961. aastal California osariigis Hawthorne'is tegevust alustanud USA rokkansambel. The Beach Boysi algkoosseisu kuulusid vennad Brian, Carl ja Dennis Wilson, nende onupoeg Mike Love ja nende koolivend Al Jardine. Ansambel oli algselt surf rocki muusika paremaid näiteid ja mille lauludes esinesid kerged teemad nagu surfamine, tüdrukud ja autod. Ansamblist sai aja jooksul Brian Wilsoni juhtimisel populaarne ja kriitikute poolt tunnustatud koosseis.

Ansambel sai alguse garage rocki ansamblina ja ansambli esimeseks mänedžeriks oli Wilsonite isa Murry. The Beach Boysi debüütloost "Surfin'" sai 1961. aastal Californias hitt, mis tõusis kahe kuuga singlite edetabelisse Billboard Hot 100. Sama aasta detsembris sõlmisid nad lepingu Capitol Recordsiga. Ansambli esimese singlina jõudis edetabeli Billboard Hot 100 esikohale 4. juulil 1964 "I Get Around". Ansambli äratuntav mitmehäälne laul on puhas ja korrektne. Brian Wilson armastas laululoomingu juures palju eksperimenteerida.

Ansambli põhilised laulukirjutajad olid Brian Wilson ja Mike Love. Alates 1964. aastast ei esinenud Brian Wilson enam kontsertidel koos ansambliga, teda asendas Bruce Johnston. See koosseis, koos tegevuse algusaegadel lühikest aega koosseisu kuulunud David Marksiga, võeti 1988. aastal Rock'n'rolli Kuulsuste Halli liikmeks.

Ansambli muusikaline stiil ja koosseis on aastate jooksul palju muutunud. Seda on mõjutanud Brian Wilsoni kõrvalejäämine bändi tegevusest vaimuhaiguse ja narkosõltuvuse tõttu, Dennis ja Carl Wilsoni surmad (vastavalt 1983. ja 1998. aastal) ja kohtuvaidlused ansambli liikmete vahel. Pärast Carl Wilsoni surma vallandas Mike Love algkoosseisu liikme Al Jardine'i. Love ja Bruce Johnston hankisid endale õigused ansambli nimele ja jätkavad The Beach Boysi nime all kontsertide andmist.

Stuudioalbumid 

 "Surfin' Safari" (1962)
 "Surfin' U.S.A." (1963)
 "Surfer Girl" (1963)
 "Little Deuce Coupe" (1963)
 "Shut Down Volume 2" (1964)
 "All Summer Long" (1964)
 "The Beach Boys' Christmas Album" (1964)
 "The Beach Boys Today!" (1965)
 "Summer Days (And Summer Nights!!)" (1965)
 "Beach Boys' Party!" (1965)
 "Pet Sounds" (1966)
 "Smiley Smile" (1967)
 "Wild Honey" (1967)
 "Friends" (1968)
 "20/20" (1969)

 "Sunflower" (1970)
 "Surf's Up" (1971)
 "Carl and the Passions – "So Tough" (1972)
 "Holland" (1973)
 "15 Big Ones" (1976)
 "Love You" (1977)
 "M.I.U. Album" (1978)
 "L.A. (Light Album)" (1979)
 "Keepin' the Summer Alive" (1980)
 "The Beach Boys" (1985)
 "Still Cruisin'" (1989)
 "Summer in Paradise" (1992)
 "Stars and Stripes Vol. 1" (1996)
 "That's Why God Made the Radio" (2012)

Välislingid 
 Ametlik koduleht
 "ROCKRAPSOODIA. 13. Herman's Hermits. The Beach Boys.". ERR. Digihoidla

Ameerika Ühendriikide ansamblid
Rock-ansamblid